Det er blitt gjort flere forsøk på å forstå hvorfor og hvordan brukere tagger informasjon. Strohmaier et al. fant at man kan skille mellom to typer som enten er motivert av kategorisering eller beskrivelse. Andre har funnet at hvis brukere har et publikum for innholdet de tagger, vil de genere og bruke tagger i mye større grad enn brukere som ikke er motivert av et publikum. Derfor viser forskning at tagger også kan reflektere hva som motiverer brukere for å tagge. Disse motivasjonene inkluderer personlig håndtering av filer, deling av filer, meningsuttrykk, oppmerksomhet eller for å vise seg frem, og aktivisme. Det er både individuelle og sosiale motivasjoner bak de forskjellige måtene å bruke tagger på. I sosiale sammenhenger bruker folk tagger for å nå frem til spesifikke mennesker og grupper, men også for å kommunisere sin identitet og interesser, og for å finne likesinnede mennesker og grupper. Hashtag, eller emneknagger, blir brukt av mennesker som er motivert av oppmerksomhet, selvuttrykk, søke underholdning eller for bekvemmelighet. Ved å uttrykke seg selv gjennom tagger eller emneknagger er ofte gjenkjennbare av at de ofte er veldig lange, morsomme, «smarte», eller sarkastiske fraser.